- Hindi News
- National
- ट्रक यूनियन के पूर्व प्रधान छिंदी पर दूसरी पत्नी से कुकर्म करने का केस दर्ज
ट्रक यूनियन के पूर्व प्रधान छिंदी पर दूसरी पत्नी से कुकर्म करने का केस दर्ज
खरड़सिटी पुलिस ने एक महिला की शिकायत पर मोहाली ट्रक यूनियन के पूर्व प्रधान सुखविंदर सिंह छिंदी उसके दोस्त जगतार सिंह के खिलाफ केस दर्ज किया है। जिस महिला ने शिकायत दी है, वह छिंदी की दूसरी प|ी है, जिसके साथ छिंदी ने 2013 में कोर्ट मैरिज की थी, लेकिन इस महिला को उसकी पहली शादी के बारे में पता चल गया और अभी दोनांे में तलाक को लेकर कोर्ट में केस चल रहा था। कुछ दिन पहले आरोपियों ने महिला को बात करने के लिए बुलाया और उसके बाद उसे एक जगह ले जाकर कुकर्म किया। पुलिस ने दोनों के खिलाफ धारा 377, 494, 498ए, 342, 506, 34 केस दर्ज कर लिया है, लेकिन अभी तक किसी की गिरफ्तारी नहीं हो पाई है।
पुलिस के अनुसार गांव राजेमाजरा की निवासी एक महिला ने वर्ष 2013 में सुखविंदर सिंह के साथ कोर्ट मैरिज की थी। सुखविंदर सिंह ने इस महिला को तीन महीने बाद अपने साथ ले जाने का आश्वासन दिया। इस बीच सुखविंदर सिंह उससे मिलने आता रहा। काफी समय बीत जाने के बाद भी जब सुखविंदर सिंह इस महिला को अपने साथ नहीं ले गया तो वह सुखविंदर सिंह के गांव पहुंच गई, जहां उसे पता लगा कि सुखविंदर सिंह का पहले ही विवाह हो चुका है और उसके दो बच्चे भी हैं। इसके बाद सुखविंदर सिंह ने सितंबर 2015 में इस महिला से तलाक लेने के लिए केस डाल दिया।
इसी केस के सिलसिले में बातचीत करने के लिए सुखविंदर सिंह ने इस महिला को खरड़ बुलाया। यह महिला जब सुखविंदर सिंह के साथ बातचीत करने के लिए खरड़ पहुंची तो सुखविंदर सिंह और उसका एक अन्य दोस्त जगतार सिंह उसे जबर्दस्ती शिवालिक सिटी में ले गए, जहां जगतार सिंह ने पिस्तौल दिखाकर महिला को धमकाया और सुखविंदर सिंह ने उसके साथ जबरदस्ती की। पुलिस ने सुखविंदर सिंह और जगतार सिंह के खिलाफ भारतीय दंड कई अन्य धाराओं के तहत मामला दर्ज करके जांच शुरू कर दी है। पुलिस का कहना है कि आरोपियों को जल्द ही गिरफ्तार कर लिया जाएगा। किसी आरोपी को बख्शा नहीं जाएगा।
tgl_Latn sot_Latn bho_Deva bho_Deva hin_Deva hin_Deva hin_Deva